Document ID: 31997D0004

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1996 για την κατάρτιση προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών (Κείμενο που παρουσιάζει ενδιαφέρον για τον ΕΟΧ) (97/4/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 1,
Εκτιμώντας:
ότι με την απόφαση 94/85/ΕΚ της Επιτροπής (2), όπως τροποποιήθηκε τελευταία από την απόφαση 96/2/ΕΚ (3), καταρτίστηκε πίνακας τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών 7
ότι, για πολλές χώρες που εμφαίνονται στον πίνακα αυτό, οι υγειονομικές συνθήκες και η κτηνιατρική πιστοποίηση που απαιτούνται για την εισαγωγή νωπού κρέατος πουλερικών καθορίστηκαν με την απόφαση 94/984/ΕΚ της Επιτροπής (4), όπως τροποποιήθηκε από την απόφαση 96/456/ΕΚ (5) 7
ότι η Επιτροπή έλαβε από αυτές τις τρίτες χώρες καταλόγους επιχειρήσεων, συνοδευόμενους από εγγυήσεις ότι οι επιχειρήσεις αυτές πληρούν τις ανάλογες υγειονομικές απαιτήσεις της Κοινότητας και ότι, σε περίπτωση μή τήρησης των εγγυήσεων αυτών από κάποια επιχείρηση, θα μπορούσαν να ανασταλούν οι εξαγωγικές της δραστηριότητες προς την Ευρωπαϊκή Κοινότητα 7
ότι, για την προσαρμογή του νέου καθεστώτος που προκύπτει από την έγκριση των καταλόγων αυτών, πρέπει να προβλεφθεί προθεσμία για την εφαρμογή τους 7 ότι, επομένως, μετά τη λήξη της εν λόγω προθεσμίας, δεν θα είναι δυνατόν για τις τρίτες χώρες που δεν διαβίβασαν τους καταλόγους επιχειρήσεων συνοδευόμενους από τις κατάλληλες εγγυήσεις, να εξάγουν νωπά κρέατα πουλερικών στην Ευρωπαϊκή Κοινότητα 7
ότι, συνεπώς, είναι δυνατόν να καταρτισθούν προσωρινοί κατάλογοι επιχειρήσεων που παράγουν νωπό κρέας πουλερικών για τις χώρες αυτές 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές νωπού κρέατος πουλερικών που προέρχονται από επιχειρήσεις που εμφαίνονται στο παράρτημα.
2. Οι εισαγωγές που προέρχονται από επιχειρήσεις που εμφαίνονται στο παράρτημα εξακολουθούν να υπόκεινται στις κείμενες κοινοτικές διατάξεις στον κτηνιατρικό τομέα.
Άρθρο 2
Η παρούσα απόφαση εφαρμόζεται από την 1η Ιανουαρίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 12 Δεκεμβρίου 1996.

Labels: 3
17
5
6